Document ID: 32008D0601

ΑΠΌΦΑΣΗ ΤΗΣ ΕΠΙΤΡΟΠΉΣ
της 17ης Ιουλίου 2008
για χορήγηση στις Κάτω Χώρες πρόσθετων ημερών αλιείας, για οριστική παύση των αλιευτικών δραστηριοτήτων στο Skagerrak, το μέρος της ζώνης ICES IIIa που δεν εντάσσεται στο Skagerrak και στο Kattegat, τη ζώνη ICES IV και τα κοινοτικά ύδατα της ζώνης ICES IIa
[κοινοποιηθείσα υπό τον αριθμό Ε(2008) 3586]
(Το κείμενο στην ολλανδική γλώσσα είναι το μόνο αυθεντικό)
(2008/601/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 40/2008 του Συμβουλίου, της 16ης Ιανουαρίου 2008, περί καθορισμού, για το 2008, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το σημείο 10 του παραρτήματος II A,
Εκτιμώντας τα ακόλουθα:
(1)
Το σημείο 8 του παραρτήματος II A του κανονισμού (ΕΚ) αριθ. 40/2008 καθορίζει τον μέγιστο αριθμό ημερών κατά τις οποίες κοινοτικά σκάφη ολικού μήκους ίσου ή μεγαλύτερου των 10 μέτρων, τα οποία φέρουν δοκότρατες με μέγεθος ματιών ίσο ή μεγαλύτερο των 80 mm, μπορούν να παραμένουν στο Skagerrak, το μέρος της ζώνης ICES IIIa που δεν εντάσσεται στο Skagerrak και στο Kattegat, τη ζώνη ICES IV και τα κοινοτικά ύδατα της ζώνης ICES IIa, όπως ορίζεται στο σημείο 2.1 του παραρτήματος ΙΙ Α, από την 1η Φεβρουαρίου 2008 έως την 31η Ιανουαρίου 2009.
(2)
Το σημείο 10 του παραρτήματος ΙΙ Α επιτρέπει στην Επιτροπή να διαθέτει πρόσθετο αριθμό ημερών αλιείας κατά τις οποίες ένα σκάφος μπορεί να παραμένει εντός της γεωγραφικής περιοχής, όταν φέρει δοκότρατες του είδους αυτού, βάσει οριστικών παύσεων των αλιευτικών δραστηριοτήτων που έχουν πραγματοποιηθεί από την 1η Ιανουαρίου 2002.
(3)
Οι Κάτω Χώρες υπέβαλαν στοιχεία στις 4 Απριλίου 2008 τα οποία αποδεικνύουν ότι τα ολλανδικά σκάφη που έφεραν επ’ αυτών δοκότρατες με μέγεθος ματιών ίσο ή μεγαλύτερο των 80 mm, τα οποία έπαυσαν τις αλιευτικές τους δραστηριότητες από την 1η Ιανουαρίου 2002, κατέβαλαν το 16 % της αλιευτικής προσπάθειας που κατεβλήθη το 2001 από ολλανδικά σκάφη που ήσαν παρόντα στην περιοχή και έφεραν επ’ αυτών τέτοιου είδους δοκότρατες.
(4)
Βάσει των υποβληθέντων στοιχείων, πρέπει να διατεθούν στις Κάτω Χώρες στην αντίστοιχη γεωγραφική περιοχή κατά την περίοδο εφαρμογής του άρθρου 8 του κανονισμού (ΕΚ) αριθ. 40/2008, ήτοι από την 1η Φεβρουαρίου 2008 έως την 31η Ιανουαρίου 2009, 19 πρόσθετες ημέρες στη θάλασσα για σκάφη που φέρουν δοκότρατες με μέγεθος ματιών ίσο ή μεγαλύτερο των 80 mm και μικρότερο των 90 mm, 23 πρόσθετες ημέρες στη θάλασσα για σκάφη που φέρουν δοκότρατες με μέγεθος ματιών ίσο ή μεγαλύτερο των 90 mm και μικρότερο των 100 mm, και 21 πρόσθετες ημέρες στη θάλασσα για σκάφη που φέρουν δοκότρατες με μέγεθος ματιών ίσο ή μεγαλύτερο των 100 mm.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο μέγιστος αριθμός ημερών κατά τις οποίες αλιευτικά σκάφη με σημαία Κάτω Χωρών, τα οποία φέρουν δοκότρατες με μέγεθος ματιών ίσο ή μεγαλύτερο των 80 mm και μικρότερο των 90 mm, μπορούν να είναι παρόντα στο Skagerrak, το μέρος της ζώνης ICES IIIa που δεν εντάσσεται στο Skagerrak και στο Kattegat, τη ζώνη ICES IV και τα κοινοτικά ύδατα της ζώνης ICES IIa, όπως προβλέπεται στον πίνακα I του παραρτήματος II A του κανονισμού (ΕΚ) αριθ. 40/2008, αυξάνεται σε 138 ημέρες ετησίως.
Άρθρο 2
Ο μέγιστος αριθμός ημερών κατά τις οποίες αλιευτικά σκάφη με σημαία Κάτω Χωρών, τα οποία φέρουν δοκότρατες με μέγεθος ματιών ίσο ή μεγαλύτερο των 90 mm και μικρότερο των 100 mm, μπορούν να είναι παρόντα στο Skagerrak, το μέρος της ζώνης ICES IIIa που δεν εντάσσεται στο Skagerrak και στο Kattegat, τη ζώνη ICES IV και τα κοινοτικά ύδατα της ζώνης ICES IIa, όπως προβλέπεται στον πίνακα I του παραρτήματος IIA του κανονισμού (ΕΚ) αριθ. 40/2008, αυξάνεται σε 166 ημέρες ετησίως.
Άρθρο 3
Ο μέγιστος αριθμός ημερών κατά τις οποίες αλιευτικά σκάφη με σημαία Κάτω Χωρών, τα οποία φέρουν δοκότρατες με μέγεθος ματιών ίσο ή μεγαλύτερο των 100 mm μπορούν να είναι παρόντα στο Skagerrak, το μέρος της ζώνης ICES IIIa που δεν εντάσσεται στο Skagerrak και στο Kattegat, τη ζώνη ICES IV και τα κοινοτικά ύδατα της ζώνης ICES IIa, όπως προβλέπεται στον πίνακα I του παραρτήματος II A του κανονισμού (ΕΚ) αριθ. 40/2008, αυξάνεται σε 150 ημέρες ετησίως.
Άρθρο 4
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 17 Ιουλίου 2008.

Labels: 11
18
6